PATVIRTINTA

 Varėnos „Pasakos“ vaikų lopšelio-darželio

 Direktoriaus 2022 lapkričio 10 d.

 įsakymu Nr. V-1-55

**RESPUBLIKINĖS VIRTUALIOS IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ PARODOS**

**„PASVEIKINKIM VIENI KITUS“**

**NUOSTATAI**

**I. BENDROSIOS NUOSTATOS**

1. Respublikinės ikimokyklinio ir priešmokyklinio ugdymo įstaigų vaikų ir mokytojų kūrybinių darbų parodos „Pasveikinkim vieni kitus“ (toliau – parodos) nuostatai reglamentuoja projekto tikslą, uždavinius, dalyvius, darbų pateikimo ir organizavimo tvarką.

 2. Parodos aktualumas. Šiame virtualiame laikmetyje, kada visi skubame, lekiame, dažniausia savo draugus, artimuosius švenčių proga pasveikiname tik žodeliu arba virtualiu pasveikinimu. Dovanodami vieni kitiems atvirutes, kurias gamindami įdėsime širdies dalelę, suteiksime draugams, artimiesiems malonių šventinių akimirkų. Tada ir nuotaika bus geresnė, ir kasdienybės pilkuma įgaus naujų spalvų.

 3. Parodą „Pasveikinkim vieni kitus“ koordinuoja Varėnos „Pasakos“ vaikų lopšelio-darželio direktorė Rosita Svetikienė, direktoriaus pavaduotoja ugdymui Lilija Vorevičienė. Parodą organizuoja ikimokyklinio ugdymo mokytojos (Auklėtojos): Rima Janulevičienė, Zita Skliutienė ir meninio ugdymo mokytoja Lina Čenienė.

 4. Projekto kontaktinis asmuo: ikimokyklinio ugdymo mokytojos (Auklėtojos): Rima Janulevičienė, el.p.: ciute67@gmail.com; Zita Skliutienė el.p.: kalestina@gmail.com;

 5. Parodos nuostatai skelbiami Varėnos „Pasakos“ vaikų lopšelio-darželio tinklalapyje darzelis.pasaka@varena.lt ir Facebook grupėje „Auklėtoja auklėtojai“ (idėjos, darbeliai, pamokėlių planai). <https://www.facebook.com/groups/5533606430020271>

**II. TIKSLAI IR UŽDAVINIAI**

6. **Tikslas**: Sukurti šventinę nuotaiką laukiant žiemos švenčių.

7. **Uždaviniai:**

7.1. Naudojant įvairias meninės raiškos priemones pagaminti proginį atviruką.

7.2. Skatinti ieškoti, išbandyti įvairias darbų atlikimo technikas.

7.3. Ugdyti kūrybinius ir meninius sugebėjimus, puoselėti vertybines nuostatas.

7.4. Siekti geresnių ugdytinių, jų tėvelių ir pedagogų tarpusavio santykių, įvairinti ugdymo procesą.

7.5. Skatinti kūrybinį bendradarbiavimą tarp šalies ikimokyklinio ir priešmokyklinio ugdymo įstaigų.

**III. PROJEKTO DALYVIAI**

 8. Projekte kviečiami dalyvauti ikimokyklinio ir priešmokyklinio ugdymo įstaigų ugdytiniai, ugdytinių tėveliai, pedagogai.

**IV. PROJEKTO ORGANIZAVIMAS**

9. Paroda „Pasveikinkim vieni kitus“ vyks nuo 2022 m. gruodžio 1 d. – 2023 m. sausio 10 d.

10. Parodos dalyviai gamina įvairaus formato atvirutes. Darbai atliekami naudojant įvairias priemones (popierius, gamtinė medžiaga, antrinės žaliavos).

11. Dalyviai fotografuoja savo kalėdinius sveikinimus ir kokybiškas nuotraukas su lopšelio-darželio pavadinimu, grupės pavadinimu, nurodant vaikų amžių bei mokytojo vardą, pavardę kelia į šiam projektui sukurtą uždarą socialinio tinklo „Facebook“ grupę „Pasveikinkim vieni kitus“, nuo gruodžio 1 d. iki gruodžio 30 d. Vėliau įkelti darbai nebus registruojami.

12. Nuotraukų skaičius neribojamas.

**V. BAIGIAMOSIOS NUOSTATOS**

13. Visi parodos dalyviai. bus apdovanoti Varėnos vaikų „Pasakos“ lopšelio - darželio padėkos raštais. Pedagogai gaus Varėnos švietimo centro pažymas apie dalyvavimą parodoje. Padėka, pažyma, dalyvių sąrašas bus patalpinamas virtualioje uždaroje „Facebook“ grupėje „Pasveikinkim vieni kitus“.

14. Projektui pateikiant kūrybinių darbų nuotraukas yra patvirtinama, kad jų pateikta medžiaga atitinka autorių bei kitus LR įstatymuose numatytus reikalavimus viešai informacijai.

**RESPUBLIKINĖS VIRTUALIOS IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ PARODOS**

**„PASVEIKINKIM VIENI KITUS“**

**NUOSTATŲ**

 **1 priedas**

**DALYVIO KORTELĖ**

|  |  |
| --- | --- |
| Ugdymo įstaigos pavadinimas |  |
| Ugdymo įstaigos adresas, tel. Nr., el. p. |  |
| Kūrybinio darbo autoriaus vardas, pavardė |  |
| Darbui vadovavusio pedagogo vardas, pavardė, el. p. adresas |  |